b'\n_START_ARTICLE_\nMarija O\xc5\xa1anina\n_START_PARAGRAPH_\nMarija Nikolajevna O\xc5\xa1anina (ven. \xd0\x9c\xd0\xb0\xd1\x80\xd0\xb8\xcc\x81\xd1\x8f \xd0\x9d\xd0\xb8\xd0\xba\xd0\xbe\xd0\xbb\xd0\xb0\xcc\x81\xd0\xb5\xd0\xb2\xd0\xbd\xd0\xb0 \xd0\x9e\xd1\x88\xd0\xb0\xcc\x81\xd0\xbd\xd0\xb8\xd0\xbd\xd0\xb0, tytt\xc3\xb6nimelt\xc3\xa4\xc3\xa4n Olovennikova, \xd0\x9e\xd0\xbb\xd0\xbe\xd0\xb2\xd0\xb5\xd0\xbd\xd0\xbd\xd0\xb8\xd0\xba\xd0\xbe\xd0\xb2\xd0\xb0; 15. toukokuuta 1853 \xe2\x80\x93 2. lokakuuta 1898) oli ven\xc3\xa4l\xc3\xa4inen vallankumouksellinen narodnikki._NEWLINE_Marija O\xc5\xa1anina syntyi aatelisperheeseen. Vuodesta 1874 l\xc3\xa4htien h\xc3\xa4n osallistui narodnikkikerhojen toimintaan ja kansan parissa tehtyyn propagandaty\xc3\xb6h\xc3\xb6n. Vuonna 1878 O\xc5\xa1anina liittyi Zemlja i voljaan, jonka hajottua h\xc3\xa4n kuului Narodnaja voljan toimeenpanevaan komiteaan. Vuonna 1882 O\xc5\xa1anina muutti Pariisiiin, jossa h\xc3\xa4n toimi Narodnaja voljan edustajana. 1890-luvulla h\xc3\xa4n oli perustamassa ns. Vanhojen narodnajavoljalaisten ryhm\xc3\xa4\xc3\xa4. O\xc5\xa1anina teki itsemurhan.'